
Az 1-metil-triptofán és a triptofánamid oxidációja peroxomonoszulfát-ionnal

Tudományos diákköri munkánk során a triptofánamid és az 1-metil-triptofán peroxomonoszulfát-ion közötti reakció kinetikáját és mechanizmusát vizsgáló kísérleteket végeztünk. A triptofánamid esetén 278 nm-es hullámhosszon, valamint az 1-metil-triptofán esetén a 296 nm-es hullámhosszon végzett spektrofotometriás vizsgálatok alapján arra következtettünk, hogy a görbék első, csökkenő szakaszát exponenciális görbével jól lehet illeszteni, így az említett két triptofánszármazékokra tekintve elsőrendű. A görbék hosszabb szakaszát kétexponenciális görbével jól lehet értelmezni, így meghatároztuk a másodrendű sebességi együtthatókat is. Következtetésképpen levonható, hogy a reakciók oxonra nézve is elsőrendűek. Spektrofotometriás titrálás segítségével a reakció sztöchiometriájára következtethetünk. Az általunk vizsgált mindkét triptofánszármazék esetében ezen kísérletek alapján megállapítható, hogy a reakció több lépést tartalmaz. A két vegyület vizsgálatát összehasonlítva arra következtethetünk, hogy sem az amid sem pedig a metil csoport nem befolyásolja a reakció végbemenetelét. A kísérleteket savas és semleges pH-n is elvégeztük és megállapítottuk, hogy a pH nincs számottevő hatással az oxidációra. A triptofánamid változó koncentrációjának a vizsgálata során a vártnak megfelelően azt a következtetést kaptuk, hogy a meghatározó reaktáns koncentrációjától a pszeudo elsőrendű sebességi állandók függetlenek.



